पुस्तकालय बनाउन बेलायतका सेफहरुको सहयोग
नेप्लिज सेफ एशोसिएसन यूकेले धादिङस्थित एउटा विद्यालयमा पुस्तकालय बनाउन करिब १० लाख रुपैयाँ संकलन गरेको छ ।
लन्डन — नेप्लिज सेफ एशोसिएसन यूकेले धादिङस्थित एउटा विद्यालयमा पुस्तकालय बनाउन करिब १० लाख रुपैयाँ संकलन गरेको छ ।सोमबार साँझ मिडल्याण्डको ओल्डवरीस्थित द स्यामसन ब्यांक्यूटिङमा आयोजित च्यारिटी डिनरबाट उक्त रकम जुटेको हो ।धादिङको निलकण्ठ, धुवाँकोटस्थित तमैरातमाटे माध्यमिक विद्यालयमा पुस्तकालय बनाउने पवित्र उद्देश्यमा साथ दिन बेलायतका विभिन्न शहरबाट नेपाली सेफ र गैरसेफहरुको सहभागिता रहेको थियो । करिब ५५० विद्यार्थी अध्ययनरत उक्त विद्यालय भूकम्पबाट पूर्णरुपमा ध्वस्त थियो । 